Document ID: /roh_data/filtered/Billingualer_Corpus_interleaved-de-rm.jsonl.gz/404

This is a text translated from German to Rumantsch Grischun.
Grossrätliche Vorberatungskommission hat Totalrevision der Verordnung über die Kantonale Pensionskasse Graubünden durchberaten

Unter dem Vorsitz von Grossrat Vincent Augustin hat die Vorberatungskommission im Beisein von Regierungsrätin Eveline Widmer-Schlumpf Botschaft und Entwurf der Regierung zur Totalrevision der Verordnung über die Kantonale Pensionskasse Graubünden durchberaten.

Im Rahmen von Hearings wurden zunächst Vertreter von einzelnen Gemeinden und der Kantonalbank angehört. Viele Gemeinden, die GKB und weitere Arbeitgeber sind bei der Kantonalen Pensionskasse angeschlossen.

Sodann hatte auch eine Delegation der Personalverbände die Möglichkeit, sich gegenüber der Vorberatungskommission zur geplanten Revision zu äussern. In einer weiteren Sitzung erläuterte der Pensionskassenexperte das Vorsorgekonzept und beantwortete konkrete Fragen der Mitglieder der Vorberatungskommission.

Dieses Vorgehen verschaffte der Vorberatungskommission einen guten Überblick über den Stand der Kasse, die Vorstellungen der angeschlossenen Arbeitgeber und die Interessen der versicherten Arbeitnehmerinnen und Arbeitnehmer. In einer engagierten Eintretensdebatte befasste sich die Vorberatungskommission zunächst mit der Frage der Ausfinanzierung des Fehlbetrags der Kasse. Einstimmig kommt sie zum Schluss: Die Ausfinanzierung ist jetzt verbindlich zu regeln.

Der vorgesehene Wechsel vom Leistungs- zum Beitragsprimat fand bei der Kommission einhellig Zustimmung. Mit dem Primatwechsel wird der Forderung nach mehr Flexibilität und Transparenz Rechnung getragen. Weiter soll die BVG-Aufsicht neu geregelt und vom Justiz-, Polizei- und Sanitätsdepartement (JPSD) ausgeübt werden. Das JPSD ist bereits heute für die Aufsicht über die Vorsorgeeinrichtungen im Kanton zuständig und verfügt deshalb über die erforderlichen Fachkenntnisse. Weitere Revisionspunkte betreffen Änderungen in den Bereichen Beitragsfinanzierung und Leistungen.

Gegenstand eines speziellen Beschlusses bildet die Ausfinanzierung der Kasse bis ins Jahr 2011. Damit verbunden wird die rechtliche Verselbständigung der Kasse und der Verzicht auf die Staatsgarantie. Dieser Beschluss geht über die Anträge der Regierung hinaus und soll obligatorisch der Volksabstimmung unterbreitet werden. Die nötigen finanziellen Mittel sind durch die obligatorisch angeschlossenen Arbeitgeber der Kasse zu erbringen.

Nach Skizzierung dieses Vorgehens beschloss die Vorberatungskommission einstimmig, auf die Vorlage einzutreten.

In der Detaildiskussion fanden die Vorschläge in der Botschaft weitgehende Zustimmung. Das neue Vorsorgekonzept wird mit wenigen Abstrichen begrüsst.

Minderheitsanträge werden zum Koordinationsabzug, zur Aufteilung der Beiträge zwischen Arbeitgeber und Arbeitnehmer und zum Kreis der Anspruchsberechtigten gestellt.

Die Totalrevision der Pensionskassenverordnung wird in der Oktobersession des Grossen Rats behandelt.

Gremium: Grossrätliche Vorberatungskommission

Quelle: dt Grossrätliche Vorberatungskommission

Data: 12.09.00

La cumissiun predeliberanta dal cussegl grond ha tractà la revisiun totala da l'ordinaziun davart la cassa da pensiun chantunala dal Grischun

Sut il presidi da deputà Vincent Augustin ha la cumissiun predeliberanta tractà en preschientscha da cussegliera guvernativa Eveline Widmer-Schlumpf la missiva ed il sboz da la regenza pertutgant la revisiun totala da l'ordinaziun davart la cassa da pensiun chantunala dal Grischun.

En il rom da hearings èn vegnids consultads l'emprim represchentants da singulas vischnancas e da la banca chantunala. Numerusas vischnancas, la BCG ed ulteriurs patruns èn affiliadas a la cassa da pensiun chantunala.

Alura ha gì ina delegaziun da las associaziuns da persunal la pussaivladad da s'exprimer envers la cumissiun predeliberanta davart la revisiun planisada. En in'ulteriura seduta ha l'expert da la cassa da pensiun explitgà il concept da prevenziun ed el ha respundì dumondas concretas dals commembers da la cumissiun predeliberanta.

Quest proceder ha dà a la cumissiun predeliberanta ina buna survista davart il stadi da la cassa, davart las ideas dals patruns affiliads e concernent ils interess da las lavurantas e dals lavurants assicurads. En ina debatta d'entrada engaschada è la cumissiun predeliberanta s'occupada l'emprim da la dumonda da finanziar il deficit da cuvrida da la cassa. Unanimamain vegn ella a la conclusiun: La finanziaziun dal deficit da cuvrida è da reglar uss a moda obliganta.

La midada previsa dal primat da prestaziuns al primat da contribuziuns è vegnida beneventada unanimamain. Cun questa midada vegn tegnì quint da la pretaisa per dapli flexibilitad e transparenza. Plinavant duai la surveglianza davart la LPP vegnir reglada da nov e vegnir exequida dal departament da giustia, polizia e sanitad (DGPS). Il DGPS è gia oz cumpetent per la surveglianza da las instituziuns da prevenziun en il chantun e dispona perquai da las enconuschientschas spezialas necessarias. Ulteriurs puncts da revisiun pertutgan midadas sin ils secturs da la finanziaziun da las contribuziuns e da las prestaziuns.

Object d'in conclus spezial furma la finanziaziun dal deficit da cuvrida da la cassa fin l'onn 2011. Cun quai vegn cumbinada l'independenza legala da la cassa e la renunzia a la garanzia statala. Quest conclus va sur las propostas da la regenza or e duai vegnir suttamess obligatoriamain a la votaziun dal pievel. Ils meds finanzials èn da prestar dals patruns affiliads obligatoriamain a la casa.

Suenter la stipulaziun da quest proceder ha la cumissiun predeliberanta concludì unanimamain da tractar il project en detagl.

En la discussiun da detagl han las propostas da la missiva chattà pli u mains il consentiment da la cumissiun. Il nov concept da prevenziun vegn beneventà cun pitschas differenzas.

Propostas da minoritad vegnan fatgas concernent la deducziun da coordinaziun, la repartiziun da las contribuziuns tranter patrun e lavurant e concernent il circul da las persunas cun dretg da prestaziuns.

La revisiun totala da l'ordinaziun da persunal vegn tractada durant la sessiun d'october dal cussegl grond.

Gremi: cumissiun predeliberanta dal cussegl grond

Funtauna: rg cumissiun predeliberanta dal cussegl grond

Data: 12.09.2000